## Turisme promociona l’oferta de vinculada al turisme esportiu en la fira Racquet Trend de Milà

*** Racquet Trend és la gran cita internacional dels esports de raqueta que reunix professionals, esportistes i empreses del sector, i oferix un escenari de primer nivell per a la promoció del turisme esportiu**

Turisme Comunitat Valenciana promociona durant este cap de setmana l’oferta turística de la Comunitat Valenciana en Racquet Trend, la fira especialitzada en esports de raqueta que se celebra a Milà.

Racquet Trend és la fira internacional de referència dedicada als esports de raqueta. Este esdeveniment, únic en la seua categoria, reunix fins al 9 de març a Milà professionals, esportistes i empreses del sector, i oferix un escenari de primer nivell per a la promoció del turisme esportiu.

La fira se celebra en les instal·lacions de Fiera Milano Rho, un dels principals centres expositius d’Europa, reconegut per la seua infraestructura moderna i la seua capacitat per a allotjar esdeveniments internacionals de gran impacte.

En este marc, la Comunitat Valenciana té una destacada participació dins de l’espai de Turespaña, a on participa amb quatre taulells juntament amb Visit València, Benidorm i Costa Blanca.

Des d’este espai, Turisme promou el turisme esportiu a la Comunitat Valenciana i realça la seua àmplia oferta d’instal·lacions de primer nivell, el seu clima privilegiat i la seua capacitat per a acollir grans esdeveniments esportius.

Com a part de les activitats de la fira, se celebra un *workshop* exclusiu amb operadors italians, els quals tindran l’oportunitat de conéixer detalladament l’oferta de la destinació, així com les infraestructures d’alt nivell i l’excel·lència de les més de 130 empreses adherides a Creaturisme en la línia activoesportiva.

Amb esta participació, la Comunitat Valenciana reafirma la seua aposta pel turisme esportiu com a motor de desenrotllament i posicionament internacional, i es consolida així com una destinació de referència per als amants i professionals dels esports de raqueta.

Fecha: 08/03/2025